
Pali 

Fra Wikipedia, den frie encyklopædi 


Pali er en prakrit, det vil sige et indoarisk sprog fra oldtiden, og buddhismens tidligste hellige sprog. Pali er 
beslægtet med klassisk sanskrit, men ikke en direkte efterkommer. Man skal tilbage til vedisk eller tidligere 
for at finde en fælles forfader. 

Buddha som levede det nordlige Indien, talte i det mindste ét prakrit-sprog, og måske flere. Buddhas 
mundtlige lære kom til Sri Lanka i det 4. århundrede f.Kr. og blev der nedskrevet nogle århundreder senere. 
Den første version af Tripitaka, den hellige skrift i theravada-buddhismen, blev nedskrevet på et 
standardiseret prakrit som man simpelt hen kaldte "tekstsprog" (pali-bhasa ), senere forkortet til pali som 
betyder "tekst". Fra Sri Lanka og Indien bredte sproget sig til området som nu udgøres af Burma, Thailand, 
Laos og Cambodja. 

Pali og buddhismen 


Foruden Tripitaka er der skrevet mange andre religiøse værker på pali. Det første var Milinda-panha, 
"Milindas spørgsmål", om dialogen mellem munken Någasena og den græske konge Menandros ("Milinda" 
på pali) som regerede i Baktrien i den nordvestlige del af det Indiske Subkontinent. En vigtig palisk 
forfatter, omkring tusind år efter Buddha, var Buddhaghosa (5. århundrede e.Kr) som først skrev den tykke 
lærebog Visuddhi-magga, "Vejen til renhed", og senere lange kommentarer til mange tekster i Tripitaka. Han 
efterfulgtes af den yngre Dhammapåla. Den burmesiske munk Ledi Sayadaw skrev endnu afhandlinger på 
pali for omkring hundrede år siden. 

I slutningen af det 19. århundrede blev Pali Text Society stiftet i Storbritannien for at udgive pali-tekster i 
orginal (med latinske bogstaver) og i engelsk oversættelse. Ellers skrives pali også med devanagari og 
forskellige andre indiske skrifter. 

Der er stadig i dag mange som lærer pali. Der reciteres på det i theravada-buddhistiske templer. 

Wikipedia på pali 

Der findes også en 
Wikipedia på pali. 

